Aprendre ès Crear: 2013\nTriar el gra de la palla\nDesprés de treballar a classe, què fem per saber si ens ha servit d’alguna cosa?\nAutors com José Luis Castillo, Neus Sanmartí, Jordi Adell, Mª del Mar Prendes et al. i molts d’altres, estan d’acord en què l’avaluació ès la clau que obri aquesta pregunta.\nAixò ens fa replantejar molts de conceptes previs, de la pròpia avaluació i del cor de l’ensenyament. Què volem ensenyar a altres persones? Què volem que aprenguin? Amb quin nivell de riquesa i matisos? Amb quina equitat?\nI la resposta es troba allí mateix, tal com diu Neus Sanmartí:\n“L’avaluació és per aprendre”!\nPer avaluar recollim informació, emetem un judici i prenem decisions. Aquestes decisions poden ser:\n- Per classificar, seleccionar, orientar. Aquí ens trobem amb l’avaluació tradicional.\n- O ser decisions pedagògiques, per ajudar a millorar i que cadascú s’avalui ell mateix, segons una avaluació formativa. Arriba més enllà d'axiò, proposant l’avaluació formadora, on el propi alumne es desenvolupa de manera autònoma i va sabent quan no ho ha fet bé.\nPer això és molt útil la coevaluació entre companys (“que ells facin de mestres”), ja que és molt més fàcil veure millores en el treball dels altres, per després aplicar-les al propi.\nTot això ens permet innovar. Tal com diu la mateixa Neus Sanmartí, canviar l'avaluació implica canviar tot el sistema d'ensenyament i aprenentatge, i cita que "Si no canvia l'avaluació, no canvia res". Aquí tenim una manera molt gràfica d'explicar-ho:\nI d'una manera més panoràmica, ens ho expliquen al següent Slide Share:\n'Evaluación curricular', de mbulas\nConsider que això és el treball en equip, tant entre alumnes, com professors i companys de feina: aprendre avaluant els propis coneixements front als dels altres, per millorar el propi aprenentatge. Així veim com n'està de relacionat l'aprenentatge amb l'avaluació, és a dir, amb la capacitat de raonar el que fem, per això ens permet evolucionar com persones amb competències a la vida.\nNo aprenem de manera aïllada: encara que sigui llegint un llibre tot sols al cim d'un puig, han participat moltes persones perquè ens arribi a les mans i per formar a qui el va escriure. Per tant, la bona avaluació implica una relació benevolent entre persones que contribueixen a un bé comú, analitzant els fets per triar el gra de la palla, i així avançar.\nEls companys donen la seva opinió a VoiceThread:\nPublicat per Aprender es crear a 2:49 Cap comentari:\nEtiquetes de comentaris: avaluació, informació, Neus Sanmartí, VoiceThread\nNo m'he pogut resistir a crear un avatar de Zabala diguent "El saber fer és inherent a les competències. S'aprèn fent"! Potser no es pareixen molt, però la versió gratuïta del programa dóna fins aquí...\nLa frase que diu és la segona part d'aquest concepte que repetim tant, de 'competències' i 'ensenyar per competències': saber ('Què has après?'), saber fer ('Què saps fer'?), i ser, o les pròpies actituds ('Com ets?'). Potser una possible manera de resumir-ho seria més o menys: 'Desprès de repetir un model teòric fins que l'has fet teu i el pots aplicar a la vida real, no has après del tot si no t'esforces en aplicar-lo bé ni t'has fet millor persona pel camí'.\nHi ha un gran debat a l'Estat espanyol degut a aquest concepte, quan és un dels principis bàsics de la llei educativa vigent els darrers anys: 'Buscar una formació personalitzada que impulsi una educació integral en coneixements, habilitats i valors'. Naltros palpam cada dia la gran diferència entre el que diuen normatives i tendencies internacionals, i les possibilitats de la pràctica docent, tot i no haver començat ni tan sols les pràctiques de la formació.\nEl debat s'ha alimentat també al llarg dels anys, amb els diferents canvis de normativa que hem tingut a l'Estat espanyol (fins ara, els continguts mínims que hi venen establerts marquen entre el 55 i el 65 % obligatori que s'ha d'ensenyar). Després de més de cent anys amb el mateix marc legal, el 1970 va arribar la Llei General d'Educació, i la LOGSE del 1990 ho adaptá a les tendències educatives que ens arribaven. Desprès la LOCE, l'actual LOE que es preveu canviar amb la LOMCE...\nÈs una lluita entre maneres de fer i veure les coses. Necessitam un consens social dels mínims que hi ha d'haver a l'educació, i respectar els professionals que hi treballen. D'altra banda, em fa pensar que com a professionals també ens hauriem de respectar a nosaltres mateixos, i buscar millorar. Un exemple el podem trobar en un enllaç que ha enviat un company a un fòrum d'assignatura. És un programa a Catalunya Ràdio, parlant del sistema educatiu als països nòrdics, i el cas de Finlàndia en particular. Diuen que allí la nota de tall per entrar a magisteri sempre està per damunt del 9/10, es la formació que trien "els millors de la classe", donat que dins dels seus valors culturals el respecte per l'ensenyança i els qui la imparteixen és enorme. Els mestres es formen més anys que a cap altre país, i ho segueixen fent al llarg de la vida. Ells mateixos i la societat consideren que els mestres han de 'saber' i 'saber fer' molt i que, per damunt de tot, han de ser grans persones: consideren que vals pel que arribes a ser dins teu, i el que pots aportar a la societat. Així ho transmeten als alumnes amb gran facilitat, i ells aprenen ràpidament.\nSense més comentaris. Només m'agradaria esmentar una nova entrada al bloc d'Steve Wheeler, un dels 'gurus' en l'aplicació de les TIC a l'ensenyament, ara diguent 'Hey teacher, leave them kids alone!' (traducció aquí!).\nPublicat per Aprender es crear a 12:49 Cap comentari:\nEtiquetes de comentaris: competències, educación integral, Finlàndia, llei educativa, LOE, LOGSE, LOMCE, Steve Wheeler, Voki, Zabala\nUn llibre de dibuix em va ensenyar a veure bellesa en la soca d'un arbre, en un munt de tubs amuntegats, en els patrons que es repeteixen a la natura.\nFotografia: elaboració pròpia\nPotser el mestre ès qui mostra les coses bones de la vida, allò en que no t'hauries fixat, allí on no hauries arribat.\nDels mestres antics, alguns deien: Si passa alguna cosa polida enmig d'un bosc on ningú ho veu, o algú té una acció polida envers un altre sense que hi hagi testimonis, ès polit? Tenim el concepte de bellesa com una cosa que necessita ulls que ho vegin per existir, igual que el color requereix una estructura dels ulls molt concreta, condicions de llum, etc. per vore'l. Potser hi ha moltes formes de bellesa, com diria Antoine de Saint-Exupéry, "invisibles als ulls", encara que sí visibles amb els ulls del cor.\nCom ja hem dit aquí i a un post anterior, el mestre és a tot arreu i per a tots, només hi ha que tenir els ulls oberts.\n"Viatge Interior" - Elaboració pròpia\nEn l'actualitat, associam coneixement amb llocs tancats, potser hem d'ampliar la nostra mentalitat, tinguent en compte que no existeixen les veritats en bloc. El mateix concepte d'intel.ligència i capacitat personal va canviat a mesura que es fan nous descobriments. M'interessa molt el concepte d'intel.ligències múltiples de Howard Gardner, crec que ens porta a coneixer-nos millor, facilitant l'aprenentatge de competències útils per a la vida i el propi desenvolupament personal.\nPublicat per Aprender es crear a 15:07 Cap comentari:\nEtiquetes de comentaris: Animoto, Antoine de Saint-Exupéry, bellesa, Howard Gardner\nCrec que tots coneixem persones apassionades de l'ensenyament, i n'estam coneguent més en aquests moments.\nAvui he parlat amb una amiga professora de secundària, d'un institut del govern francès a Barcelona. Aquestes escoles són petites delegaciones del sistema d'ensenyament d'allà, amb el curriculum i metodologia com es fa al mateix territori francès. La família d'aquesta amiga és originàriament d'Almeria, pero van anar cap a Paris quan ella tenia uns 3 anys, i es considera de tots dos llocs.\nEs va llicenciar en Biologia i s'ha dedicat a l'ensenyament. Avui parlant, comentava que estava cansada perquè ha estat avaluant tota la tarda, al centre mateix, i ha esmentat que també "tenen molts de projectes". S'han activat els meus sensors quan he sentit la paraula màgica, "ensenyar per projectes"! En dir-li, m'ha explicat que porten més de vint anys treballant qüotidiànament en base a competències, uns 5 ó 6 treballant per projectes, i ara comencen amb la "tâche complexe" (les condicions i alguns exemples en anglès aquí). Es una activitat de tasques múltiples, on els alumnes resolen preguntes o problemes on necessiten alhora coneixements i competències de diverses assignatures, aplicats per a resoldre'ls a classe.\nElla n'està molt orgullosa, perquè això es fa al sistema educatiu francés en conjunt, i a més les diferents àrees de coneixement tenen equips psicopedagògics a nivell nacional que preparen material pels professors, exercicis, experiències... i sembla que l'equip dels biòlegs ès dels més innovadors, està molt contenta amb el material que els hi arriba. També sé que ella ha passat molts caps de setmana fent disseny curricular, preparant presentacions i coses pes "seus" alumnes d'aquell moment.\nM'ha parlat d'un cas que li agrada d'entre altres que hi ha a l'escola pública catalana, l'Escola Martinet, on es treballa també per projectes i amb metodologia innovadora. M'agradaria molt anar-hi a veure com treballen. Serà possible, tal vegada...\nNo puc deixar d'obrir els ulls més i més davant tanta vida, tanta intel.ligència aplicada amb el cor.\nI es veu com una tendència des de fa molts anys, des de la Nova Escola educativa a començament del segle XX, quan es va començar a parlar de mirar a l'alumne, d'escoltar a l'alumne, a pensar en el que pot facilitar que sorgeixi la necessitat d'aprendre. Hi ha moltes coses que ara ens semblen qüotidianes, com les cadiretes i taules a mida des nens, que comentàvem avui a una classe, o materials per aprendre tot jugant... llavor hi ha altres conceptes i estris educatius que encara no ens han arribat. Arribaran, tal vegada...\nHi ha molta gent així a tot arreu, persones que investiguen i donen temps de la seva vida per millorar l'experiència d'aprenentatge dels seus alumnes. Un exemple que hem vist a clase és el de Siemens, aplicant les noves tecnologies de xarxes socials i de coneixement, reflexionant envers el seu paper com a professor, i si és el d'un aprenent avançat que pot donar la mà als que van arribant. A l'article que citem parla d'autors com Darken, qui treballa amb entorns virtuals a classe. També s'ha esmentat Steve Wheeler, qui actualment investiga entre d'altres les possibilitats d'ensenyament mitjançant Smartphones, mentre es va en transport públic o s'espera un avió. Hi ha tants d'exemples! I ens inspiraran, tal vegada...\nFotografia: Elaboració própia\n"Centres d'Educació de Persones", cada mestre n'és un, començant per educar-se a sí mateix. I cada família, cada oficina, cada carrer, cada company...\nPublicat per Aprender es crear a 15:51 Cap comentari:\nEtiquetes de comentaris: competències, Darken, Escola Martinet, Frància, metodología, Nova Escola, Siemens, sistema educatiu francés, Steve Wheeler\nQuè saps fer?\nT’han explicat com nadar. Saps nadar pes dir d’això?\nIdò has de nadar tant si saps com si no, més val espavilar!\nAl’hora d’aprendre, les noves tecnologies s’assemblen una mica al que feim en aprendre a nadar. Et poden dir com es fa, et poden sostenir els primers moments perquè no t’ofeguis, i et poden advertir que no vagis a tal lloc, o no te'n vagis endins. A partir d’aquí, has de bracejar tú mateix/a. I aniras tan lluny com gestionis les teves capacitats, que aniran millorant amb l’experiència, és a dir, nadant molt, a molts de llocs, i amb gent diferent.\nEn aquest moment, la docència és un oceà tumultuós. Hi ha gegants que des de fa cent anys diuen que es llaüts són molt polits per passejar, però que ara necessitam motors diferents. Els que han començat a nadar fa uns quants anys, i els que els segueixen, esforçant-se en anar més enllà d'on els hi van dir que podien arribar, ens recorden noms com el de Dewey i la Nova Escola, que ara recuperen, amplien i actualitzen autors com Perrenaud i Zabala, enriquint-los amb molts de conceptes nous.\nTenim una bona base per treballar, però la mar segueix remoguda. Necessitam motors actualitzats, que en el cas de l’ensenyament serien les noves tecnologies de l’informació i la comunicació. Una aplicació completa de les possibilitats actuals d’aquestes eines als ensenyaments obligatoris, i també als altres ensenyaments formals, informals d’aula i informals de xarxa, canviaria el mon d’un dia per l’altre.\nSi la mar està remoguda, per què no actuam? A què tenim por? Com diria Noam Chomsky parlant en un vídeo afegit al bloc d'una companya, potser no volem sortir de la nostra comoditat. Ens agrada mantenir els mateixos esquemes mentals, això sí, embolicats en llumetes i botons.\nEls visionaris, els idealistes, ho donen tot perquè una eina minoritària en aquest moment passi a ser quotidiana. Sembla que tothom parla de noves tecnologies, tothom usa telèfons, iPads, televisors intel.ligents... per l'oci. L’amplificació del coneixement mitjançant les xarxes segueix essent cosa de poca gent, encara que la omnipresència dels aparells a tot arreu ens faci pensar el contrari.\nPublicat per Aprender es crear a 4:53 1 comentari:\nEtiquetes de comentaris: Dewey, Noam Chomsky, Nova Escola, TIC, Zabala\nEns diuen que l'aprenentage poden ser coneixements de tota mena, que es reben amb tots el sentits.\nEl següent vídeo m'ha fet pensar en això, en tot el que es pot transmetre essent professor, essent persona.\nPublicat per Aprender es crear a 3:02 Cap comentari:\nEtiquetes de comentaris: aprendre, persona\nCom deia Tonucci, molts voldrien el que a nosaltres ens feia tanta peresa de petits: poder anar encara que fos un dia a l'escola.\nA la meva família, la meva àvia materna tot just llegia una mica, i la seva filla més gran, gens. De les filles, les dues següents són mestres... a la vida tot té un equilibri.\nA molts altres països es troben en aquesta situació actualment, i les noies segueixen tenint especials dificultats. Per això he triat una fotografia optimista en aquest sentit, d'un grup de nenes palestines amb la motxil.la escolar a l'esquena.\nFotografia trobada a CreativeCommonsSearch/Flickr, compartida per l'usuari 'delayed gratification'.\nL'agraïment és per a totes les persones que fan això possible, a casa nostra i al món. Nosaltres no hem après tot sols, hi ha cents de persones que participaren i participen, directa o indirectament, en la formació que ens ha permès ser qui som a dia d'avui. I és polit ser sensible al fet que molta gent està dedicada a fer crèixer aquest regal que li han donat, ensenyant als altres o facilitant que arribin fins a la porta d'una escola, permetent-lis rebre el regal del coneixement, l'herència humana.\nPublicat per Aprender es crear a 5:54 Cap comentari:\nEtiquetes de comentaris: agraïment, educación noies, escola, llegir, Tonucci\nQuè es aprendre? Què te a veure aprendre amb la vida? I amb construir un món millor?\nDe vegades, comences a fer alguna cosa sense saber molt bé per què, i et trobes un món de possibilitats i enriquiment.\nLa meva experiència professional ha anat més adreçada als estudis primers que vaig realitzar, d'Economia a la Universitat de Barcelona, i en aquesta ciutat vaig començar també. En canvi, hi ha molts de mestres a la meva família, i sempre sempre un amor per aquesta professió i per ser útils. Pot ser per això he acabat "caient"...\nOs desitjo un bon curs a tots, i que aprenguem a ensenyar, a transmetre desde el cap i des del cor.\nPublicat per Aprender es crear a 5:35 Cap comentari:\nEtiquetes de comentaris: experiencia professional, mestres, presentación\nCall for participation: Workshop on “Researching administrative power” - This workshop, to take place at the University of Essex on 20-21 September, will be of interest to many of the readers of this website. Key issues to be ...\nFive Assessment Myths and Misunderstandings - Walking around the classroom, clipboard in hand, I moved as quickly as possible, diligently checking for homework completion, assigning five points to thos...\nPressED: A Global WordPress Conference on Twitter - I'm excited to be selected as presenter at "PressED" a global Twitter-based conference on how university-based educators and their students are innovating ...\nHow Teachers Taught: Patterns of Instruction, 1890-2010 - The last two posts (see here and here) on “direct instruction” and ways of measuring teacher talk vs. student talk got me thinking again about an obvious b...\nSituación normativa en las CCAA de la programación, robótica y pensamiento computacional - En este artículo se resumen las conclusiones del informe “Situación en España de la enseñanza de la programación, la robótica y el pensamiento computacio...\nYes, Project-Based Learning Gets Kids Ready for the Test (and so much more) - I was worried the first time I tried a project-based learning unit with my students. As a young teacher, I had prided myself on running a challenging cla...\nRe-framing the Education Debate with Independent Thinker, Ian Gilbert – PP191 - In one of the most thought-provoking and important episodes we have ever had on the podcast, Paul talks to author, teacher and founder of Independent Thi...\n5 Innovative Suggestions For Supporting "Kids Today" - Articles complaining about kids today aren’t too uncommon. Making the rounds is this article that asks, “WHY ARE KIDS IMPATIENT, BORED, FRIENDLESS, AND EN...\nNetworks: An Engine For Scaling Learning And Innovation (Part 3) - We live in a connected world, wait, strike that… A highly connected world. Or as Thomas Friedman might say, we now live in a “hyperconnected world.” Ina...


Èxit de participació a la primera Matinal de Natura celebrada a Montornès del Vallès - Consorci Besòs Tordera\nÈxit de participació a la primera Matinal de Natura celebrada a Montornès del Vallès\n27/05/2013 | Actualitat\nLa Matinal de Natura celebrada el passat diumenge, 26 de maig, a Montornès del Vallès va atreure més de 200 persones, que es van donar cita durant tot el matí a la llera del riu Mogent per participar a les diferents activitats programades.\nLa jornada es va iniciar a les 9 del matí amb la sortida guiada per a l’observació d’ocells, que es va dividir en dos grups d’unes 30 persones cadascú. Els amants de la natura i de les aus van poder veure gran diversitat d’espècies: bernat pescaire, rossinyol, martinet blanc, gaig i pigot, entre d’altres.\nSobre les 11 hores, es van posar en marxa els diferents tallers, com el de caixes niu, el de menjadores i un de pintura per als més menuts, a la zona del recinte firal, entre l’avinguda Llibertat i el camí de Santa Caterina, just al costat del circ que aquests dies s’ha instal•lat al municipi. Tots ells van rebre una gran acceptació entre els assistents.\nDurant tot el matí, el Grup PARUS va dur a terme el taller d’anellament científic, que va despertar l’interès de tots els ciutadans i ciutadanes que s’hi van acostar al riu.\nLa primera Matinal de Natura de Montornès del Vallès ha estat organitzada pel Grup Ornitològic del Tenes (GOT), amb la col•laboració de l’Ajuntament del municipi i el Consorci per a la Defensa de la Conca del riu Besòs.


Cites similars: Mentides són les vacances de...\nMentides són les vacances de la veritat.\ncita de Lucian Blaga, traduït per Dan Costinaş\nL'home que no té por a les veritats, res ha de témer a les mentides.\ncita de Thomas Jefferson\nEstima l'art. De totes les mentides és, si més no, la menys fal·laç.\nÉs una veritat absoluta que la veritat és relativa.\ncita de André Maurois\nEls homes que sempre parlen veritat són els quals més s'aproximen a Déu.\ncita de Pitàgores\nAfegit per Simona Enache\nSeria veritat dir que ens estimen més sovint pels nostres defectes que no per les nostres bones qualitats.\nPer a les dones el millor afrodisíac són les paraules; el punt G està a les orelles, el que busqui més avall està perdent el temps.\ncita de Isabel Allende\nUn cos és viu mentre no ha emmudit tots els seus òrgans, mentre no s'ha paralitzat totes les seves funcions i no són aquestes funcions paralitzades que compten, sinó les que encara es troben en actiu i fan possible la recuperació de l’organisme. Catalunya, un cos malalt i que de generació en generació l'espanyolisme ha procurat agreujar per tal d’aprofitar-ne les despulles, té i tindrà sempre pel cap baix un òrgan sa mentre hi hagi independentistes. Són el pols que encara bat.\nManuel de Pedrolo en Cròniques d\_'una ocupació (1989)\nLes citacions són una manera de repetir erròniament les paraules d'altri.\ncita de Ambrose Bierce\nLa llibertat sense restriccions és necessàriament bona i totes les restriccions imposades pels altres són necessàriament dolentes, excepte quan són inevitables per prevenir la imposició de restriccions més grans.\nRobert Nozick en Anarquia, Estat i Utopia (1974)\nTotes les lleis són intents d’aproximar-se a les intencions de l’ordre moral universal que determina l’esdevenir comú i individual del món.\nEl cos és pesant. L’olor d’encens\nt’enterboleix i et despertes en una església\nplena de gent, al voltant d’un taüt.\nPotser el teu germà...\nCreus que somies, que els del teu voltant són fantasmes,\nque del cor ressonen melodies d’adormir nadons,\ni el rector dóna amb el seu encenser de les altures,\ndalt del tot, fitant el cel.\nNo tingues por dels morts, ells no mosseguen\nni es mouen amb ostentació al seu entorn,\nsinó que s’han aturat per algun temps,\nretardant-se en cert pensament, només això.\nÉs veritat que després d’açò ja no poden retornar\ni estan ben ocults entre nosaltres,\ncom en el joc de conillets a amagar.\nQui busca a qui?\nSón els Governs els que utilitzen les civilitzacions i les religions, uns contra els altres.\nTotes les relacions existents entre les coses són veritables. L’error només és a l’home. En ell res no és veritable, llevat del fet que erra, que no pot trobar la relació amb ell mateix, ni amb els altres, ni amb les coses.


Solemne Missa Major i Processó en honor a la Puríssima – Archicofradía Corte de María de Llíria\nLes imatges del Pare Sant Francesc i de la Puríssima presidiren la Missa Major, engalanades per a la ocasió i esperant que arribara la nit per recórrer els carrers del Raval en processó.\nAl finalitzar la Missa Major, la Clavaria i Majoralia 2017 es va fotografiar als peus de la Puríssima.\nJa en el carrer, va començar la cercavila pel recorregut de la processó.\nEn acabar la cercavila, una atronadora «mascletà» va donar per finalitzades les activitats del matí.\nJa per la vesprada, a les 20.00 hores, començava la Solemne Processó en honor a la Puríssima. Un dels primers moments emotius va produir-se quan el Pare Sant Francesc feia la seua aparició al pati acompanyat pels seus portants i pels frarets.\nEl moment més àlgid va arribar quan la Puríssima va fer acte de presència pels carrers del Raval acompanyada pels seus portants i per la seua Cort d’Angelets.\nDesprés de recórrer tots els carrers del Raval, la Puríssima tornava de nou a l’Església de Sant Francesc, on multitud de devots i devotes varen rebre la seua Patrona entonant el «Tota Pulchra».\nLa Puríssima, guiada en tot moment pels seus angelets i acompanyada pels seus portants, va anar obrint-se pas cap als peus de la seua capella, on hui dilluns, durant la Missa pels difunts de l’Arxiconfraria de la Cort de Maria, tornarà a ocupar el seu lloc durant la tradicional «Pujà».\nAnterior Entrada anterior: Ofrena de flors a la Puríssima i Rosari Blau\nSiguiente Entrada siguiente: «Pujà» de la imatge de Sant Francesc i de la imatge de la Puríssima


La gimcana d'aparadors de Tarragona premiarà amb una Play Station 5 el guanyador\nEl full de ruta de l'activitat es pot trobar a les botigues participants | Cedida\nTarragona organitza una gimcana d'aparadors de Nadal amb premi\nL'activitat consistirà en un joc de preguntes i respostes en anglès | La gimcana ha estat organitzada per l'ajuntament i l’Associació de comerciants Via T\nper Redacció dimarts, 15 de desembre 2020 - 16:14h\nTarragona organitza una gimcana d'aparadors de Nadal. Del 14 de desembre al 4 de gener, els infants d'entre quatre i 14 anys podran participar en aquesta activitat nadalenca, que ha estat organitzada per la conselleria de Comerç de l’Ajuntament de Tarragona amb col·laboració amb l’Associació de comerciants Via T Tarragona-Shopping.\nLa guanyadora o guanyador de la gimcana podrà aconseguir una Play Station 5 amb quatre jocs. L'activitat d'enguany consisteix en un joc de preguntes i respostes en anglès, de manera que «els nens participin, juguin i aprenguin al mateix moment».\nLa gimcana s'ha definit en tres rutes diferents. La primera és la 'Ruta Estudiar és fàcil', que inclourà preguntes relacionades amb la ciutat. La 'Ruta La Martina Kids' and us estarà dedicada a les preguntes relacionades amb Nadal. I finalment, la 'Ruta Bill’s English School', les preguntes de la qual estaran relacionades amb personatges de pel·lícules.\nPer poder guanyar la gimcana i optar al premi, s'han de fer les tres rutes i respondre correctament totes les preguntes. La guanyadora o guanyador s'endurà la nova Play Station 5, però a més, podrà optar a diferents premis per a cada ruta feta.\nLa 'Ruta Estudiar és fàcil' serà primada amb un curs gratuït d'anglès Kids, per al nivell A1 i A2, en grups reduïts, del mes de gener al març. Així mateix, la 'Ruta La Martina Kids' atorgarà una setmana de casal d'hivern, Setmana Santa o Estiu de manera gratuïta.\nPer últim, el guanyador de la 'Ruta Bill’s English School' serà premiat amb un curs en línia de 90 hores repartides en sis mesos. El full de ruta per participar a la gimcana es pot trobar als aparadors dels establiments participants o a la pàgina web de Via T.\nCompra estratègica del Govern per protegir l'espai natural a la desembocadura del Gaià\nTarragona vol protegir les colònies de gats que viuen en els espais de Patrimoni\nfestes de Nadal Ajuntament de Tarragona comerç de Tarragona agenda


La Batllia decreta la fallida d'Aigües del Pirineu\nEs decreta un administrador judicial per a l'empresa, afectada pel norovirus\nAigua del Pirineu\nUn camió de Caves Andorranes transportant l'aigua.\nActualitzada 12/10/2016 a les 14:41\nLa Batllia, segons publica avui l'aute de la batlle Laura Solanes al BOPA, ha decretat la cessació de pagaments i fallida de la societat Aigües del Pirineu després que l'abril passat els anàlisis fetes pel Govern van concloure que la font d'Arinsal estava contaminada el norovirus i Salut va ordenar la clausura de la planta.\nLa justícia ha nomenat Xavier Granyó administrador judicial i en el termini de trenta dies, segons apareix a l'edicte. I en el termini de trenta dies, segons apareix a l'edicte, els creditors de la cessació de pagaments han de lliurar-li "els justificants de llurs crèdits per a la seva verificació i per a que pugui fer-se la relació corresponent".\nEl cas, que va generar una forta polèmica tant a Andorra com a Catalunya, va causar més de 4.000 afectats per gastroenteritis. Entre les hipòtesis sobre com es va produir la contaminació, hi ha la possiblitat o bé que fos causada per una filtració a través del subsòl, o que hi hagués un reflux en el conducte que uneix la planta envasadora amb l'aqüífer, situat a 100 metres de profunditat, és a dir, que l'aigua circulés de forma inversa.\nEntre les hipòtesis sobre com és va produïr la contaminació, de fet la més lògica dins d'el sentit comú és que una mà negra va intervenir.


Conveni per allotjar als familiars dels malalts de Càncer de Roses a Cost Zero ·\nConveni per allotjar als familiars dels malalts de Càncer de Roses a Cost Zero\nLa Fundació Roses contra el Càncer sempre, des de la seva creació, ha treballat per ajudar als malalts i familiars dels malalts de càncer. Ara, donant un pas més enllà, ha aconseguit poder allotjar als familiars en un hotel de franc mentre els pacients reben tractament al centres sanitaris de Girona\nLa Fundació Roses Contra el Càncer i l’Hotel IBIS Budget han signat un conveni per a portar a terme el Projecte “HOTEL COST ZERO”en el que s’oferiran habitacions als familiars dels malalts de càncer de Roses quan els malalts siguin tractats a l’Hospital Josep Trueta de Girona o l’Hospital Santa Caterina de Salt.\nAmb aquest acord es vol facilitar l’allotjament d’aquells familiars que realitzen tasques de cuidadors principals i que, degut a la llunyania dels hospitals de Girona, han de desplaçar-se diàriament a l’hospital per a donar suport i acompanyament al malalt ingressat.\nL’Hotel IBIS Budget de Girona posa a disposició de la Fundació Roses contra el Càncer habitacions del seu hotel per a que els familiars puguin descansar o dutxar-se.\nEls familiars podran optar a aquest servei gratuïtament per a estades de curta durada. L’equip tècnic de la FUNDACIÓ ROSES CONTRA EL CÀNCER valorarà les necessitats socio-econòmiques de cada família abans de concedir l’ajuda i determinarà el temps de l’allotjament depenent de cada situació concreta.\nTags: Conveni "Cost Zero", Girona, Hotel IBIS Budget\nPrevious Èxit a Roses del Recital Poètic en homenatge a Salvador Espriu\nNext Navilieres nord-americanes de creuers de luxe es fixen en els ports de Roses i Palamós\nEls Anysetiers tornen a fer una donació a la Fundació Roses Contra el Càncer i a l’Associació Tramuntanets\nLa matinada d’aquest diumenge, 25 d’octubre, finalitza l’horari d’estiu


Us recordem que aquesta Assemblea, a diferència de les Assemblees Obertes que hem anat fent i que farem, és reservada als socis doncs és la que preceptivament s’ha de fer al menys un cop cada any i, també, perquè els temes que es s’hi ha de tractar són majoritàriament de caràcter intern de l’Associació.\nÉs per aquest motiu que us recordem que, donat que hi poden haver alguns temes pels quals caldrà votar, haureu de portar un document acreditatiu (DNI, Passaport). Podran votar doncs, tots aquells socis (un soci = un vot) que s’identifiquin i estiguin al corrent de pagament de l’any 2017 i 2018. Podeu venir acompanyats (encara que no podran votar si no són socis). No s’acceptarà la delegació de vot.\nAprovació, si s’escau, de l’acta de la darrera Assemblea General Ordinària del 2017\nAprovació, si s’escau, del comptes corresponents a l’exercici 2017.\nResum activitats i projectes 2018.\nUs animem a venir i participar-hi. L’Associació som tots.\nA l’acabar i haurà una copa de cava.


espaifotografic | Focals i visuals\nedSELVA — dissabte, 30 d'abril de 2011 @ 14:00\nMolta gent té entès, erròniament, que els teleobjectius produeixen una compressió de la perspectiva i que els angulars creen l’efecte contrari. Res més lluny de la realitat! La perspectiva d’una fotografia depèn únicament del punt de vista i la visual principal que haguem escollit per realitzar-la, però mai de la distància focal de l’objectiu que utilitzem. Una altra cosa serà l’enquadrament, o retall, que escollim per la fotografia, ja sigui de forma analògica o digital, però aquest mai variarà la perspectiva.\nPrimerament intentaré justificar perquè podem trencar immediatament aquest principi fotogràfic equivocat i àmpliament estès. Un cop hem escollit el punt de vista (punt on col·loquem la càmera) i la visual principal (eix descrit pel punt de vista i el punt on apuntem amb el centre del nostre visor) per realitzar una fotografia, queda totalment definida la perspectiva d’aquesta. Llavors podem acabar de definir l’enquadrament, o retall, de manera analògica escollint la distància focal (canviat l’objectiu o girant l’anell pertinent en els objectius zoom), o de manera digital a posteriori realitzant un retall de la imatge amb un programa d’edició. Però en aquest segon pas d’enquadrament mai ens variarà la perspectiva, només escollirem amb quins elements volem omplir la nostra imatge.\nÉs per això que si sense moure el punt de vista fem dues fotos amb dues distàncies focals diferents, obtindrem dues imatges iguals si retallem digitalment la de distància focal més baixa (angular) omplint l’enquadrament de la mateixa manera que ho hem fet amb la de distància focal més gran (teleobjectiu), sense que això alteri la perspectiva dels elements que surten en les dues imatges.\nPer tant, doncs què és la compressió de la perspectiva que hem sentit anomenar tantes i tantes vegades? És l’efecte que únicament aconseguim variant i escollint adequadament el punt de vista, i que ara explicaré mitjançant el següent exemple.\nSuposem que estem dins una habitació molt a prop d’una finestra i mirem a través d’aquesta cap a l’exterior. A fora hi ha una piràmide i la veiem totalment sencera degut a la nostra proximitat a la finestra. Això és el que es representa en la figura A. Veiem la posició de la càmera i les visuals de l’objectiu. Les visuals a punts són les que delimiten el camp visible màxim que ens permet l’objectiu en qüestió, que suposarem de focal fixa. Les visuals amb línia contínua representen tot el camp de visió que ens permet la finestra per veure l’exterior, únicament supeditat a la posició del punt de vista.\nLa figura B ens mostra una representació esquemàtica del que veuríem pel visor. Apareix la finestra, amb un tros reduït de pany de paret, i a través d’ella la piràmide completament sencera.\nAra suposem que recol·loquem la càmera més apartada de la finestra tal i com mostra la figura C. Les visuals que delimiten el camp visible màxim que ens permet l’objectiu evidentment no han variat perquè hem suposat que era de focal fixa, però les visuals que representen tot el camp de visió que ens permet la finestra per veure l’exterior sí que són diferents. L’angle de visió de l’exterior s’ha reduït.\nAra podem veure una part molt més petita de l’exterior i la piràmide no apareix sencera, tal i com ens representa la figura D. Per contrapartida veiem més part de l’habitació i ens apareixen les arestes entre sostres i parets.\nSi fóssim rigorosos, les dimensions de la piràmide haurien de ser sensiblement més petites en la figura D respecte la figura B, ja que ens hem apartat uns metres de la piràmide al retrocedir dins l’habitació, però la sensació és que la piràmide és més gran degut a l’emmarcat que ens produeix la finestra amb l’angle de visió exterior més reduït. La piràmide aparenta ser més propera. Aquest efecte aparent és el que coneixem com a compressió de la perspectiva.\nEn les dues imatges següents podeu veure el cas de l’exemple realitzat de forma real. Els edificis de l’exterior semblen més propers en la imatge de la dreta, però no deixa de ser un fet purament subjectiu degut a la aparent compressió de la perspectiva.\nAixò ho podeu provar a simple vista, sense utilitzar cap càmera ni objectiu, amb la qual cosa es demostra que aquest efecte de compressió és totalment independent de la variació de la distància focal.\nPer tant, una recepta operativa, com a resum de tot plegat, podria ser que primer busqueu el punt de vista des d’on apunteu amb la vostra càmera cap a un altre punt en concret i, un cop definida la perspectiva amb això, escolliu la distància focal adequada per omplir l’enquadrament segons els nostres propòsits.\nTambé podríem arribar a la conclusió que si els sensors de les càmeres fossin capaços d’ampliar tant com volguéssim digitalment sense perdre gens de qualitat, podríem disparar sempre amb gran angular i retallar sempre a posteriori digitalment sense haver de canviar mai les distàncies focals. És per això que l’únic sentit d’utilitzar diferents distàncies focals és per aconseguir sempre la màxima qualitat, enquadrant l’escena desitjada de manera analògica per evitar al màxim el zoom digital.\n18 comentaris a EF /\nWarning: file_get_contents(https://graph.facebook.com/?ids=http://www.espaifotografic.cat/2011/04/focals-i-visuals/): failed to open stream: no suitable wrapper could be found in /home/espaifo1/public_html/espaifotografic.cat/wp/wp-content/themes/espaifoto2011v23/functions.php on line 814\nCarl Kleiner: bodegons frescos →\nLlum dura, llum suau\n10 consells per fer fotos d'arquitectura\nX-Rite ColorChecker Passport: creació de perfils de càmera\n18 comentaris a “Focals i visuals”\ndiumenge, 1 de maig de 2011 a les 0:08\nMolt bon article, Eduard!\nEn volem més!!!!!!\ndiumenge, 1 de maig de 2011 a les 0:10\nEn volem més!!!!!!!!!!\ndiumenge, 1 de maig de 2011 a les 0:55\nBen fet i ben dit, Eduard. Benvingut a la colla.\ndiumenge, 1 de maig de 2011 a les 13:55\nEduard, sí i no. És cert que la perspectiva depén del punt de vista i que si emprem un angular o un tele des d’un mateix punt la perspectiva és la mateixa més o menys “retallada”. Ara bé, si el que desitgem és tenir un factor de reproducció “x” d’un objecte “y”, si emprem un angular (donat qwe ens hem d’aproximar molt al subjecte) la relació de grandària entre l’objecte i el fons serà tal que els objectes llunyans s’hi veuran molt reduïts respecte del primer pla, mentre que per obtenir eixe mateix factor de reproducció del mateix objecte amb un tele (a causa de que ens caldrà allunyar-nos-en), els objectes llunyans augmentaran de grandària respecte de l’objecte situat en primer pla. En el cas de l’angular la sensació de “profunditat” i de “distància” és gran, mentre que amb el tele és reduïda, d’ací l’afirmació de què el teleobjectiu “comprimeix”. De tota manera dir que el tele “comprimeix la perspectiva” potser és erroni, ja que el que caldria dir és que produix l’efecte visual de comprimir els diversos plans de la imatge.\ndiumenge, 1 de maig de 2011 a les 14:04\nPer cert, en els manuals de fotografia, i posats a trobar errors de conceptualització, un dels termes més freqüentment erroni és aquell de les “velocitats d’obturació”. Això és una mala traducció del terme “speed” (que a més de “velocitat” té també l’accepció de “rapidesa”). L’obturador no té distintes “velocitats”, ja que les cortinetes o les laminetes dels obturadors sempre corren a la mateixa velocitat. El que cal dir és “temps” d’obturació, perquè el que fa l’obturador és deixar passar llum a la pel·lícula o el sensor durant un temps determinat. Un segon, dos segons, una centèssima de segon, etc. són temps. La velocitat és el resultat de dividir l’espai recorregut pel temps invertit i es mesura en metres per segon o quilòmetres per hora.


Hotel O Novo Principe Almeirim Portugal - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Almeirim.\n"We were visiting family and the location was excellent for u..."\nRua Timor 1, Almeirim, Almeirim, Portugal - Veure al mapa\nHabitació Doble Clàssica - 2 Llits amb Llit Supletori (Classic Twin Room with Extra Bed)\nMés informació sobre Hotel O Novo Principe\nAl visitar Almeirim, vosté es sentirà com a casa a Hotel O Novo Principe, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel O Novo Principe, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, servei de despertador, balcó/terrassa, telèfon, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Hotel O Novo Principe és la vostra destinació si buscau allotjament de qualitat a Almeirim.\nNúmero de Identificación Fiscal: 0956\nNúmero de llicència: 0956\nAllotjaments a Almeirim


'La gallina dels ous d'or', de Zum-Zum Teatre - Escena Familiar\n‘La gallina dels ous d’or’, de Zum-Zum Teatre\n“El valor afegit és utilitzar el teatre per incorporar dites i refranys que els més petits ja no senten ni entenen. És també sorprendre a cada moment amb el canvi de decorat i personatges.”\nAutora: Roser Garcia Guasch\n“La posada en escena té una estètica pròpia dels contes de fades, plena d’enginys fabricats amb quatre andròmines que resulten atractius i divertits. La interpretació barreja els titelles i l’ús de la màscara. A poc a poc, amb una lentitud buscada i desitjable, es va desgranant una història farcida de gags típics dels espectacles de pallassos. La reiteració és aquí un recurs ben usat que dona al públic la possibilitat d’anticipar-se a l’acció i desencadena la hilaritat dels més petits.”\n“Zum-Zum Teatre porta a l’escenari una versió divertida, enginyosa, propera i artesanal de la coneguda faula i ens mostra explícitament com n’arriba a ser de perillosa l’avarícia. […] És, en tota regla, un espectacle per a tots els públics que enganxa des dels infants a partir de 4 anys fins als adults que es deixen de prejudicis per gaudir d’una proposta que cuida fins al mínim detall i que, sense alliçonar-los, els llança recordatoris que sempre va bé tenir presents.”


La muntanya de Santa Bàrbara | la picossa\nLa muntanya de Santa Bàrbara\nConvent de Sant Salvador – Cim de Santa Bàrbara – Convent de Sant Salvador\nQuan hom arriba a Horta de Sant Joan , ja de lluny, la piràmide perfecta de la muntanya de Santa Bàrbara de ben segur l’hi ha cridat l’atenció. Junt amb les Roques d’en Benet, conformen dos espais singulars que donen carisma a aquest poble templari.\nSanta Bàrbara és el mirador dels Ports, lleugerament allunyada, permet tenir una panoràmica privilegiada de tot l’entorn, als seus peus les restes del Convent de Sant Salvador, atorguen qualitat històrica a un indret que ja te gran qualitat paisatgística. En fi, un indret que cal conèixer per gaudir i per retre homenatge a un temps i a uns fets d’aquest, el nostre país.\nDesnivell: Tant sols son 300 metres de desnivell, per bon camí.\nSortirem del convent tot deixant-lo a la dreta, per un camí ample i planer que transcorre per la cara nord de la muntanya de Santa Bàrbara, tot resseguint els alts esperons i ben arran de la paret de conglomerat, tot delectant-nos amb les belles raconades que ens va oferint.\nSota el primer esperó i trobarem la capella de Sant Pau, on segons la tradició és retirava a pregar Sant Salvador i on tenia aparicions de la Verge Maria, acompanyada de Sant Pau.\nMés endavant, passarem pel costat de la cova de Sant Salvador, amb una imatge del sant, on la llegenda ens conta que va fer brollar l’aigua de la petita font, donant tres cops de bordó.\nAra el sender, s’estreny i comença a enfilar-se costa amunt resseguit per marges fins arribar a una collada on girarem cap a la vessant sud i trobem tot seguit l’ermita enrunada de Sant Antoni.\nMes endavant entreveurem les restes d’una fortificació de la guerra civil que aprofita una esquerda de la muntanya i tot continuant el camí arribarem a un pla amb grans xiprers arrenglerats. Ara queda l’últim tram de pujada que ens portarà fins a l’avantcim, on trobarem les runes de la capella de Santa Bàrbara, i des d’on gaudirem d’una panoràmica extraordinària. Si volem arribar al cim que assenyala una creu de ferro, caldrà seguir una curta cresta aèria i exposada, la vista és gairebé la mateixa, però més complerta.\nPer tal de fer el descens, baixarem fins al pla on trobem els xiprers arrenglerats, i girarem a la dreta seguint el pla per tal de trobar un corriol poc definit, que baixa amb rapidesa tot passant per les ermites de Sant Pau i de Sant Onofre i que va a parar darrera mateix del convent, on finalitzem la nostra excursió.\nDurada de l’excursió: Dues hores i mitja com a màxim, tres i mitja hores si es fa a peu des del poble d’Horta de Sant Joan.\nDificultat: Excursió fàcil sense complicacions, el descens és més vertiginós però sense cap dificultat i si es vol fer més tranquil cal baixar pel camí de pujada. El tram final per la cresta, és més delicat i cal tenir bon sentit de l’equilibri, però no és indispensable.\n← El Toll del Vidre\nSiurana, cingles i barrancs. →\nAltres rutes pels Ports\nBarrancs de la Sènia\nEssències del port d’Horta


Llanos (VOX) denuncía el segrest dels sobres de la seua propaganda electoral\nDesprés del segrest dels sobres de propaganda electoral de Vox per part del President de la Societat Estatal de Correus i Telègrafs, sense cap resolució prèvia de la Junta electoral Central, però amb la connivència d’aquesta última, ratlla pràctiques dignes de qualsevol dictadura.\nSe li acusa d’usar la bandera d’Espanya, en la propaganda electoral, però només en l’exterior del sobre i no en la propaganda electoral pròpiament aquesta, per a LLanos Massó açò significa: “un atac directe a la formació que presideix a Castelló i, per extensió una vulneració dels drets democràtics, ja que a altres partits se’ls permet fer ús de l’ensenya nacional, sense cap sanció de cap tipus. Estem veient que, des del PP fins al PSOE, estan mostrant la bandera d’Espanya en infinitat d’actes. Fins i tot en les passades eleccions andaluses a Susana Díaz se li va consentir enviar sobres amb l’ensenya andalusa”.\nPer a la dirigent de Vox: “És vergonyant que la Junta Electoral no es regisca pel que diuen les normes, sinó per una interpretació intencionada que fa de les mateixes. És clar quin en aquestes eleccions, presumptament democràtiques, no es mesura a tots els partits per la mateixa rasadora. Els quatre genets de l’Apocalipsi, PP, PSOE, Ciutadans i Podem, sostinguts, com molt bé ha dit el dirigent d’UPyD, Andrés Herzog, pels mitjans de comunicació de l’Ibex-35, manipulen descaradament aquestes eleccions”.


Nosaltres, els optimistes - Article d'opinió d'Andreu Barnils\nNosaltres, els optimistes\nUna anàlisi de la realitat crítica no té res a veure amb el derrotisme\n24.04.2022 - 01:50\nActualització: 24.04.2022 - 10:22\nNosaltres, els optimistes, ho som per caràcter. Per molta dada objectiva que tinguem davant, continuem essent-ho. El mateix passa amb els pessimistes. Ja els podeu pintar de rosa el futur, que el veuran negre. I des de tots dos caràcters, des de totes dues posicions, es poden fer anàlisis crítiques, lúcides, de la realitat.\nAquesta setmana he llegit una anàlisi optimista de la realitat política catalana. I, per tant, és una anàlisi que neda a contracorrent perquè fa anys que els pessimistes dominen el relat. L’anàlisi optimista és de l’Albert Botran, historiador i diputat de la CUP a Madrid, que ha escrit el llibre ‘Independència és revolució. La sobirania en un món en crisi’ (Edicions 3 i 4). Un llibre amb el qual coincideixo en aspectes (el Primer d’Octubre demostra que amb les urnes no n’hi ha prou; si vols eixamplar la base, confronta), discrepo en d’altres (ell vol nou referèndum, i jo ho faria via eleccions, i control del territori després); un llibre que resum els tres paradigmes de l’independentisme (paradigma insurgent, amb el cas irlandès com a exemple, que a Europa ja no s’estila; paradigma parlamentari, via lleis i partits, amb el cas català com a exemple, paradigma que mor el 2017 , “amb les urnes no n’hi ha prou”; i un tercer paradigma que els independentistes no hem trobat encara). Un llibre breu on s’agraeix la bibliografia de llibres i articles, i la cita d’Eva Serra que descriu 1640, 1714, que ell hi suma 2017 (“La ruptura amb l’estat democratitza les lleis i prima la justícia social”). Un llibre gens sectari amb la dreta, ni amb ERC, ni amb ningú, i que a la vegada fa pensar que encara ningú de la CUP ha explicat el 2017 des de dins el partit. Ell tampoc, i aquest és un llibre que ens fa falta, i els fa falta. Un llibre escrit per un home d’encara no quaranta anys que acabarà essent, espero, historiador a temps complet, i a qui agraeixo les dades amb les que basteix l’argument, el to serè, didàctic, i la mirada optimista.\nEl perill dels optimistes és caure en la ingenuïtat. El dels pessimistes, en el derrotisme. En els pitjors casos, en els casos a defugir, els optimistes no són més que egoistes privilegiats que volen continuar essent-ho i rere suposats discursos optimistes, que fan passar per lúcids, només volen mantenir privilegis injustos, distraient-nos amb suposats avenços inexistents. A l’altra banda passa el mateix i en els pitjors casos, en els casos a defugir, els pessimistes no són més que amargats que volen amargar-te a tu, i rere suposats discursos pessimistes, que fan passar per lúcids, l’únic que volen és tallar-te les ales, evitant els avenços dels altres. Tot sigui dit amb la màxima comprensió, que Isabel Martí sempre em recorda que són els caràcters el que es transmet via genètica de pares a fills, més que no la intel·ligència o la bellesa. Vull dir que molts pessimistes ho han mamat a casa. I molts optimistes, també.\nA mi m’és igual si algú és optimista, o pessimista, mentre sigui lúcid. Em costen més els ingenus i els derrotistes. I ja no t’explico els egoistes privilegiats i els amargats. Per això celebro discursos optimistes, a estones lúcids, sempre serens, com el de Botran, l’historiador polític.


Un total de catorze persones han mort pel brot de coronavirus a la capital de l’Anoia\nEl personal del Consorci Sanitari de l'Anoia continua en plena lluita contra l'extensió del COVID19. Hi ha desenes de persones ingressades i més de 200 professionals sanitaris aïllats. De les persones en estat greu, dos sanitaris també.\nFonts de l'Hospital d'Igualada han confirmat que hi ha dos sanitaris del Consorci que es troben en estat greu a l'UCI. Ho avançava el doctor Joan Miquel Carbonell a Catalunya Ràdio al vespre de dimarts i ho refermava a Ràdio Igualada aquest matí de dimecres. Són dues de les més de 70 persones ingressades pel COVID19, que va començar a estendre's fa deu dies a Igualada.\nFins al moment, relacionades amb el brot d'Igualada, hi ha hagut 14 víctimes mortals i hi ha -segons les darreres dades del CatSalut- sis persones en estat greu. Segons avançava Marc Castells, ja s'han començat a incorporar nou personal davant la situació d'emergència sanitària que viu la Conca d'Òdena, on hi ha un aïllament imposat pel pla PROCICAT des de dijous al vespre. Hi ha unes 300 persones de l'Hospital confinades. Fins ara, s'han sumat vuit persones a la plantilla.\nL'Hospital afirma que "vam aplicar zones de confinament" des de la primera sospita per coronavirus\n3 ERC Igualada proposa una "rebaixa del rebut de l'IBI per fer-lo més progressiu" 538 lectures


Va néixer a Manresa l’any 1967. De quatre germans ella era la que sempre queia; la que sempre es feia mal; la que sempre emmalaltia; la que un diumenge va posar el peu en un rail de la via, i la sabateta de xarol li va quedar encallada. Es va fer gran i treballant com una formigueta va tirar endavant els estudis de magisteri. Va ser monitora del MIJAC Valldaura i de La Carral; va col·laborar amb una ONG a Bolívia; va fer de mestra en diferents escoles; volia ser escriptora. La seva família conserva les cartes d’agraïment que li escrivien els pares dels alumnes. També va ser mestra de l’Escola Sant Esteve, va viure a Castellar, entre nosaltres. Segur que alguns lectors encara es recorden d’ella: es deia Montserrat Careta.\nPerò aquesta història comença quan la Muntsa deixa Castellar per anar a viure a Sabadell: hi va trobar un pis que va reformar i pintar amb il·lusió. Tot el seu món girava al voltant dels seus “patufos”, així anomenava els seus alumnes; de la seva família i amics, a qui escrivia cartes plenes de tendresa i de sentit de l’humor, i, de l’amor i del respecte que sentia per la natura: “Camp de golf de Torrebonica… els molt poca-soltes han talat els arbres sense cap mirament…”, escriu des de la presó.\nEs va fer sòcia de la UES. Allà es va enamorar d’un noi i van començar a sortir. La relació va tirar endavant i va anunciar, feliç, a la família que aviat es casaria. Però… alguna cosa no anava a l’hora: la Muntsa no podia dormir. Tenia una lleugera malformació a l’esquena que li feia mal. Era el mal d’esquena, la font de l’insomni? Llavors va passar que va començar a tenir el cap emboirat i… alguna cosa més. Fins i tot, un veí de la seva escala afirma que un dia va veure com la portaven a casa entre el seu xicot i un altre noi perquè ella no s’aguantava dreta.\nEl dia 30 de novembre del 2001, a la tarda, no va anar a treballar: tenia son, però li feia vergonya dir-ho. Primer va trucar a l’escola i va dir que havia d’anar a Manresa per un assumpte familiar. Després va tornar a trucar i va dir que es trobava malament; va dormir fins al vespre. L’havien drogada? Aquell mateix cap de setmana, van tirar daltabaix del terrat del seu edifici una noia, Helena Jubany, que els mesos anteriors havia rebut dos anònims acompanyats de begudes que contenien droga. L’Helena vivia a Sabadell i treballava a Sentmenat i, si no es va matar amb el cotxe en una ocasió, va ser perquè es va prendre el suc amb la metzina quan ja era a la feina.\n“Uns assassins a qui no els agrada embrutar-se les mans”, vam comentar amb una amiga.\nEl segon dels anònims parlava de la UES, això va fer que la policia posés el focus sobre aquesta entitat. La policia va citar la Muntsa a declarar i ella, amb el cap emboirat, va ser imprecisa i es va contradir. La van detenir amb proves circumstancials, i, després d’unes proves cal·ligràfiques contradictòries (el resultat varia en funció de qui fa l’informe), el jutge la va enviar a la presó. Ella no entenia res, però no es cansava de repetir que era innocent: “[…] si tens ocasió de veure algú del meu entorn (amics de Manresa, MIJAC…), digue’ls que no dubtin de la meva innocència”.\nUna cosa bona que va tenir l’estada a Wad-Ras va ser que, com que ningú la drogava, la Muntsa va tornar a poder pensar amb claredat: “[…] fins i tot he arribat a pensar si algú ha entrat a casa meva en el moment que no hi era”, escriu. La van trobar penjada a la zona de les dutxes el 7 de maig del 2002. La van suïcidar? La van induir al suïcidi? Fos com fos, ella sempre, sempre, va manifestar que era innocent: “Ara només demano el dret de ser escoltada…, el dret d’expressar la meva innocència”.\nArran de la seva mort hi va haver el sobreseïment provisional del cas. La família Careta desitja que es reobri per poder netejar el nom de la Muntsa i per poder tancar el dol. Si algú sap alguna cosa que pugui ajudar a reobrir el cas, si us plau, que no calli.\nJosefina Llauradó- Escriptora


Reagrupament: Estic il·lusionat\nEstic il·lusionat. Fa un any llarg que estic a l'Equip de govern de l'Ajuntament de Vic. Fins a aquell moment, no havia tingut mai cap experiència com a regidor. Però crec que la cosa va bé. I per què ho dic això? Doncs perquè l'Alcaldessa m'ha demanat que, a més de portar les regidories de Medi Ambient i de Món Rural, ampliï la meva dedicació i que assumeixi més responsabilitats. Això deu voler dir que no ho faig tan malament. Si algú, com l'Alcaldessa, em demana que faci aquest pas, deu ser perquè la feina que he estat fent fins ara ha estat ben rebuda.\nA més, em reconforta que, a mi, que sóc de Reagrupament, m'hagin atorgat les regidories de Ciutadania i Igualtat i, a més, la de Recursos Humans. Aquest fet permet que desenvolupi els meus ideals i aprenentatges assolits durant tot aquest temps al nostre partit, per arribar a una societat més demòcrata, que, recordeu, és un dels tres peus principals del nostre full de ruta: llibertat, democràcia i treball.\nLa regidoria d'igualtat engloba moltes de les competències que jo identifico dintre de l'expressió "democràcia". Per exemple, la sensibilització per a la igualtat de gènere, la lluita contra la violència masclista, garantir les mateixes oportunitats als nostres ciutadans, sigui quina sigui la seva creença religiosa, ideologia política, raça, classe social o provinença geogràfica. També inclou tot allò referent a participació ciutadana, parlo tant de pressupostos participatius com d'altres aspectes més quotidians, que afecten el dia a dia de la ciutadania i que convé que ells, els vigatans,hi puguin dir la seva.\nI la regidoria de Ciutadania també em permet conèixer i treballar, amb un entramat d'entitats ciutadanes de tot tipus (culturals, esportives, socials, etc.), totes les quals sense ànim de lucre, que vetllen per interessos més particulars de gent diversa, però que afecten i milloren el funcionament de la ciutat.\nJa ho veieu: hi ha molts projectes engegats. Hi ha molta feina a fer. Espero estar a l'alçada.


Willa Pod Aniołem Szczyrk Polònia - Ofertes d'hotels amb els MILLORS DESCOMPTES EN LÍNIA\nul. Poiudniowa 4 , Szczyrk, Szczyrk, Polònia - Veure al mapa\nSi el que està buscant és per un hotel ben situat a Szczyrk, no busqui més enllà de Willa Pod Aniołem. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nWilla Pod Aniołem també ofereix moltes instal.lacions per enriquir la seva estada a Szczyrk. Per anomenar algunes de les comoditats de l'hotel, hi ha transport hotel/aeroport, habitació familiar, instal.lacions de barbacoa, premsa, biblioteca.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, llits extrallargs (> 2 metres), habitacions interconnectades disponibles, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Willa Pod Aniołem no troba competidors en cap categoria.\nTots els tipus de viatgers (129) Parelles (55) Viatgers en solitari (13) Famílies amb infants petits (42) Famílies amb infants grans (3) Grups (16)


- - 30/3/2015\n- L’Obra Social ”la Caixa”, l’Ajuntament de Santa Coloma de Gramenet i la Fundació Integramenet promouen una acció global ciutadana\nMés d’un miler de persones s’han unit a alguna de les vint activitats que aquest dissabte han tingut lloc en el marc de la jornada comunitària en favor de la convivència que s’ha celebrat al parc dels Pins i les places d’Albert Francàs i del Rellotge, impulsada per l’Obra Social “la Caixa”, l’Ajuntament de Santa Coloma de Gramenet i la Fundació Integramenet.\nDesprés de 4 mesos de treball de 18 associacions, 4 centres educatius, 8 equipaments i serveis municipals en col·laboració, el parc dels Pins i les places d’Albert Francàs i del Rellotge van acollir multitud d’actes lúdics i festius oberts a la ciutadania, amb l’organització i participació de diferents entitats i persones que viuen o treballen als barris que conformen aquesta extensa zona de Santa Coloma anomenada Serra d’en Mena -barris Santa Rosa, Raval, Fondo i Safaretjos- per mostrar-se i alhora mostrar a la resta del municipi l’orgull de pertànyer a aquest espai.\nAquesta actuació s’ha dut a terme en el marc del Projecte d’Intervenció Comunitària Intercultural que l’Obra Social ”la Caixa” impulsa a tot el país. Durant els mesos de març i abril se celebren trobades com aquesta en la major part dels 40 territoris dels 31 municipis que formen part del Projecte a Espanya, i tots amb un mateix objectiu: treballar per la convivència.\nAquests territoris fomenten la convivència i la cohesió social a partir d’un treball conjunt de la ciutadania, els professionals i l’Administració. Ara manifesten el compromís, la responsabilitat i l’orgull per la feina feta i pel futur dels seus barris.\nSota el lema «Jo sóc Serra d’en Mena»\nEn aquest marc, aquest dissabte es va celebrar a Santa Coloma aquesta acció global ciutadana, en la qual es van portar a terme activitats com el “Jardí del barri”, en què nens i nenes de les escoles de la zona i la comunitat Tajdid van compartir una plantada. També hi va haver un taller de cultiu hidropònic, un cercavila amb els capgrossos del Raval, la música marroquina del grup "Naim, ‘Alami", una exhibició de Karate Kyokushinkai i un dinar intercultural i saludable elaborat per famílies de vuit països diferents, entre d’altres activitats.\nAquesta trobada forma part del procés comunitari que s’impulsa als barris amb l’Ajuntament de Santa Coloma de Gramenet, la Fundació Integramenet i l’Obra Social ”la Caixa”. La iniciativa ha aconseguit implicar veïns i veïnes i diferents professionals que viuen i treballen a la Serra d’en Mena. Es tracta d’una mostra dels avenços del procés comunitari posat en marxa en aquest territori des del juliol del 2014.


Errejón compara el cas Palau amb la suposada «caixa B» del PP - Regió7 :: El Diari de la Catalunya Central\nErrejón compara el cas Palau amb la suposada «caixa B» del PP\nAlbiol creu que l'expresident Mas s'hauria de retirar de la vida política perquè té la credibilitat «per terra»\nagències 11.03.2017 | 23:45\nEl secretari d'Anàlisi Estratègica de Podem, Íñigo Errejón, va comparar ahir la presumpta corrupció que esquitxa aquests dies CDC pel cas Palau amb el suposat finançament irregular del PP de Madrid i la seva relació amb la trama Púnica, que està sent investigada actualment pel jutge Velasco. Així es va pronunciar Errejón davant dels periodistes després de l'acte commemoratiu a les víctimes dels atemptats de l'11-M celebrat a l'estació d'Atocha en el seu tretzè aniversari.\nPer a Errejón, la vinculació de l'antiga Convergència Democràtica de Catalunya amb el cas Palau «s'assembla molt al mateix entramat mafiós que, suposadament segons el jutge Velasco, s'havia produït a la Comunitat de Madrid amb Fundescan, que és la baula que uneix la Gürtel i la Púnica».\nEs va referir així al cas de corrupció que afecta el Palau de la Música de Catalunya, que està sent jutjat aquests dies, i a la seva vinculació a un presumpte finançament il·legal de CDC i, alhora, a la investigació que lidera el jutge de l'Audiència Nacional Eloy Velasco també sobre un suposat finançament irregular, aquesta vegada del PP de Madrid.\n«Les elits i els partits polítics tradicionals, que sobre altres temes estan molt barallats, quan es tracta d'utilitzar les institucions públiques com un botí de saqueig i de repartiment per finançar-se i per als seus interessos privats, s'assemblen molt», va afirmar Errejón.\nSegons el seu parer, no és un problema d'alguns partits polítics concrets, sinó que és un símptoma de «la crisi democràtica» a Espanya, ja que es tracta d'un «modus operandi que s'assembla molt». Per això, va continuar, «fan falta transformacions profundes de transparència», més mitjans per a la justícia i la modificació del Codi Penal perquè no prescriguin determinats delictes de corrupció. Va demanar també «que no es barregi» la qüestió sobiranista catalana amb la corrupció que esquitxa alguns partits, ja que són «problemes diferents i exigeixen solucions diferents».\n«No ens creiem els que intenten no parlar de la qüestió territorial tapant-la amb la corrupció ni els que intenten no parlar de la corrupció tapant-la amb la qüestió plurinacional», va asseverar.\nAlbiol: «Mas ha de plegar»\nEl coordinador general del PPC, Xavier Garcia Albiol, va considerar que l'expresident de la Generalitat Artur Mas s'hauria de retirar de la vida política perquè el cas Palau ha fet que «la seva credibilitat estigui per terra». «Des d'un punt de vista polític i institucional Mas està totalment desacreditat», va continuar Albiol, que va reclamar al PDeCAT que decideixi si l'expresident de la Generalitat «és encara un actiu i un referent del partit». Sobre unes possibles irregularitats a l'Ajuntament de Girona en època de Carles Puigdemont, el coordinador general del PPC es va mostrar més ambigu i va negar tenir-ne constància.\n«Per fi» es parla de corrupció\nLa portaveu a l'Ajuntament de Ciutadans, Begoña Villacís, va celebrar que «per fi» a Espanya i a Catalunya «no s'està parlant d'independència, sinó de corrupció» i va retreure als independentistes que s'utilitzi l'estelada per «ocultar el que hi està passant». Villacís va assegurar que els implicats en el cas 3 % volen de «rebot» un «estat propi, amb institucions judicials pròpies i un sistema judicial fet a la seva mesura».


▷ ⭐Definició de subsolador⭐ - Significat, Exemples i Sinònims\nelcorrector.cat » Definició de subsolador\nDefinició de subsolador\nara pots trobar La definició i nombrosos exemples de com utilitzar la paraula subsolador, en aquesta col·lecció de correccions ortogràfiques pots trobar com es pot utilitzar en un context real aquesta paraula i fer servir un dels sinònims que et proposem de la llista completa que trobaràs aquí a més pots veure la seva Definició perquè et sigui moltíssim més fàcil entendre què significa subsolador.\nEina per a llaurar el sòl a una certa profunditat, sense invertir la terra.\n¿Cóm es diu subsolador en castellà? / ¿Cómo se escribre y se dice subsolador en catalán?\nSi tens ganes de saber com es diu en castellà subsolador has de saber que la seva traducció és subsolador pots trobar en la nostra pàgina web més exemples en català perquè et sigui més simple contextualitzar-la en espanyol.\nExemples de com utilitzar subsolador\nLa principal […] característica de l’subsolador CKS / Skorpio STRONG […] és la seva teler reforçat, per facilitar els alleujaments del terreny.\nAquest subsolador es pot emprar com […] es mostra a la imatge, o en combinació amb una grada rotativa.\nJympa ha desenvolupat subsoladors capaços de remoure […] «la capa dura» del sòl, evitant l’embassament del camp i facilitant […] l’arrelament de la planta, obtenint major i millor collita amb les mateixes condicions climàtiques.\nLa utilitat del subsolador és facilitar la filtració […] d’aigua pluja per sota de la capa superior del sòl, causant […] la ruptura central (mono-braç).\nSi les capes dures són sub-superficials […] s’utilitza un subsolador (equip amb capacitat […] per trencar aquestes capes).\nPresentat el nou subsolador SPIKE / RXP\nEl subsolador CKD / Skorpio STANDARD […] està disponible amb el teler de m 2,5 o m 2,75 i en dues versions: amb 5 o 7 dents.\nGràcies a aquests accessoris, el subsolador està capaç de satisfer qualsevol […] exigència de treball.\nEl subsolador CKA / KING SPECIAL és construït amb materials especials i certificats per reduir la potència absorbida pel tractor.\nEl subsolador CKA / KING SPECIAL, […] en les seves versions, ha estat realitzat després de múltiples experiències de treball en cada tipus de terreny.\nEl subsolador CLEMENS va ser desenvolupat […] per deixar anar les zones compactades, amb força i de manera duradora.\nEl nou subsolador SUPER Sauron […] s’ha reforçat en totes les parts, per tal de permetre el seu ús amb el tractor carregat de cadenes de goma.\nSubsolador amb kit de llavors.\nAmb el subsolador CHS / HERCULES GIGA […] el terreny no ve completament exposat als agents atmosfèrics.\nEl subsolador CLEMENS no només trenca les compactacions, sinó que utilitzant-[…] a temps assegura que no es formin.\nEl subsolador CSD / SUPER Sauron han […] estat realitzat després de múltiples experiències de treball en cada tipus de terreny, també el més inaccessible.\nElegit el terreny, cal pensar que la vinya llança arrels a […] […] profunditat i és per això cal donar-li camp en vertical, la qual cosa es fa amb subsoladors o voltejadors fins a un metre de profunditat.


Empresa de tractament d'aigües residuals\nMés per tu\nEls nostres productes per a l’eliminació de nutrients\nGaudeix d’una aigua equilibrada\nDisposem de diferents alternatives a nivell de productes químics per eliminar nutrients tals com el nitrògen i el fòsfor, evitant el seu abocament en excés, i ajudant també a complir amb els límits establerts per la legislació vigent.\nA més, si les necessitats de la teva empresa fossin especials per qualsevol motiu, el nostre laboratori de R + D formularia productes per l’eliminació de nutrients a mida, així com qualsevol altre producte químic per a tractament d’aigües que pogués arribar a necessitar.\nPer què calen productes per a l’eliminació de nutrients?\nEncara que els nutrients (nitrogen i fòsfor) són elements essencials per a qualsevol ecosistema, un excés dels mateixos pot provocar un augment de la producció primària (fotosíntesi), suposant greus conseqüències sobre la composició, l’estructura (proliferació incontrolada de algues) i la dinàmica de l’ecosistema (eutrofització).\nEl seu ús és molt recurrent quan les plantes de tractament d’aigües residuals no són capaces d’eliminar-los fins als límits exigits per la llei.\n2022 © TIDE 2000


La Màquia i la Horda denuncien manca de ‘transparència i diàleg’ en l’actuació sobre la neteja de la riera de Sant Cugat - La Veu - Notícies\nLa Màquia i la Horda denuncien manca de ‘transparència i diàleg’ en l’actuació sobre la neteja de la riera de Sant Cugat\nEl regidor de Medi Natural respon que el projecte de naturalització que els ecologistes demanen és ‘inviable econòmicament’\n12/01/2022 - Lluís Maldonado\nDues de les entitats del medi natural de Montcada i Reixac -la Màquia i la Horda- han denunciat la falta de consens en els treballs de neteja previstos a la llera de la riera de Sant Cugat, pressupostats en 40.000 euros “incomplint així el compromís adquirit al juliol per l’Ajuntament”. Els ecologistes critiquen que s’hagi declinat el seu oferiment de col·laboració i que s’hagin establert “criteris arbitraris sense cap protocol d’actuació prèvia” i neguen que “la neteja de la llera sigui una solució per reduir el risc d’inundacions”.\nAmbdues entitats consideren que amb la tala de l’arbrat i l’extracció de la vegetació previstes, “l’Ajuntament demostra que no treballa per la defensa del medi natural sinó que ho fa des de la por i el discurs falaç”, expressa el comunicat. És per això que demanen que s’aturin les actuacions anunciades, que es faci una reunió per aportar transparència al projecte, que es creï una taula de treball per debatre l’actuació i que es puguin recollir les seves aportacions. Així mateix, la Màquia i la Horda exigeixen un canvi de rumb de les polítiques del medi natural a Montcada i Reixac. El comunicat sobre la protecció de la riera de Sant Cugat compta amb el suport de més d’una quinzena d’entitats ecologistes de fora del municipi.\nLes entitats ecologistes consideren que la tala de l’arbrat i l’extracció de la vegetació previstes no són la solució per reduir el risc d'inundacions\n“Preocupa el silenci i la manca de transparència en aquest projecte”, critica Sergi Argelès, de la Màquia. “Ens hem ofert a col·laborar sense obtenir cap tipus de resposta i creiem que els treballs que es faran a la riera són un autèntic disbarat”, afegeix. “La gent veu una riera encaixonada entre murs i no li dona cap tipus de valor, però en té més del que ens pensem”, explica Argelés referint-se al paper que l’espai fa com a corredor biològic des del parc de Collserola fins a la seva desembocadora al riu Ripoll. Per a Argelès, la prioritat d’actuació a la riera és al punt que discorre entre la N-150 i el polígon de la Ferreria, sota l’autopista C-58, que assenyala com “el més degradat, una claveguera a cel obert”, afirma.\nEl biolèg Alfredo Almanza, membre de la Horda, ha anat més enllà i assegura que l’Ajuntament “practica la inacció total” al medi natural: “No hi ha projectes ni plans de gestió ni de conservació”. Almanza explica que la proposta d'actuació que defensen és molt més econòmica que la que està prevista i ha titllat l’actitud municipal d’”hostil”: “Hem denunciat al Síndic de Greuges la falta de resposta a les instàncies i consultes presentades”. L’activista veu “incongruent” que des de l’Ajuntament s’hagi impulsat aquesta setmana una campanya per fer aportacions d’idees de cara a incorporar futures modificacions urbanístiques del Pla General Metropolità i s’estiguin vetant les aportacions de les entitats que defensen el territori.\nEl regidor de Medi Natural nega les acusacions de manca de transparència sobre projecte d’adequació de la llera de la riera, assegura que en aquest moment no es poden assumir les demandes dels ecologistes i ha avançat que l’Ajuntament tindrà enguany un pla per naturalitzar els espais fluvials\nEl regidor de Medi Natural, Oriol Serratussell (ECP) ha negat les acusacions de la falta de transparència del projecte d’adequació de la llera de la riera de Sant Cugat que fan les entitats ecologistes. “Entenem les seves preocupacions però exigeixen un projecte que ara mateix és inviable econòmicament”, ha insistit l’edil. “Que no es pugi fer ara no vol dir que no es faci més endavant” i ha avançat que “durant aquest any l’Ajuntament tindrà amb un pla per naturalitzar els espais fluvials”, que està pendent de contractació.\nSerratussell ha volgut esvair qualsevol interpretació i ha deixat clar que “els criteris que s’aplicaran són els que estableix l’Agència Catalana de l'Aigua”. Així mateix, l’edil ha anunciat que els treballs previstos per aquest mes de gener es demoraran unes setmanes. Respecte el comunicat de les entitats mediambientalistes, el regidor argumenta que el nou mapa d’inundabilitat que ha donat a conèixer aquest any l’ACA “estableix com a prioritat garantir la màxima capacitat hidràulica de la llera i la neteja de la riera de Sant Cugat és una reivindicació dels veïns de Terra Nostra i Font Pudenta”, ha defensat el regidor.\nLa neteja de la riera de Sant Cugat, que es retardarà encara unes setmanes, respon a la reivindicació veïnal de la Font Pudenta i Terra Nostra\nAquest mes de gener estava previst que s’engeguessin els treballs de neteja de la llera de la riera de Sant Cugat des de Terra Nostra a Font Pudenta després de diversos anuncis posposats. Al mes d’abril de 2021 l'Ajuntament va anunciar que la neteja de sediments i vegetació es faria a l’estiu. Al juny les Entitats ecologistes van demanar a l'Ajuntament que apliqués apliqui criteris mediambientals als espais fluvials. Al juliol, l’Ajuntament va posposar els treballs fins a la tardor. I al desembre, informava que al gener s’enllestirien els treballs amb l’objectiu de millora la capacitat hidràulica de la riera actuant sobre la vegetació, desbrossant 36.400 m² de l’espai, eliminant els nuclis de canya i talant els arbres de menys de 7 metres d’alçada.


Vols participar en el projecte Edutainment? - KID'S CLUSTER\nVols participar en el projecte Edutainment?\n23 de maig de 2022 /en /por KID'S CLUSTER\nEl proper dia 23 de maig, volem connectar el món virtual i el món analògic. En el marc del projecte d’Edutainment que estem duent a terme amb DE’P, Marinva i La Salle, us volem explicar com imaginem la vostra participació, ja que vosaltres heu de ser aquests portals que connecten els dos mons.\nUs presentarem la proposta d’experiència jugable del projecte pensada per la plataforma Rec Room. Un entorn interactiu i de realitat virtual amb infinitat de possibilitats per crear la teva pròpia estratègia gamificable.\nQuè és el projecte Edutainment?\nEdutainment és un dels projectes impulsat des de la Plataforma de Projectes KID’S que ha estat seleccionat com a beneficiari de la línia d’ajuts AEI, finançada pel Ministeri d’Indústria, Comerç i Turisme.\nTé com a objectiu innovar en l’àmbit de les experiències d’oci i lleure educatiu dirigit a les famílies i als kids, creant noves experiències que combinin el món analògic amb el digital (phygital) mitjançant l’ús de tecnologies 4.0.\nEl projecte posa en especial focus la transformació digital i l’impuls i la millora de la competitivitat de les empreses en la creació de noves experiències d’oci familiar, més immersives, personalitzables i digitals.\nPresentació del projecte col·laboratiu.\nProposta d’experiència jugable per a famílies\nInteraccions entre el món físic i el digital\nConèixer el potencial interactiu de Rec Room per a la teva empresa en la creació d’experiències immersives, interactives i educatives.\nDescobrir les aplicacions pràctiques del projecte per a la teva empresa.\nConèixer els tipus de participació per a la teva empresa.\nEts una empresa del sector infantil i familiar en especial focus en: producte, educació, tecnologies digitals, esdeveniments, editorial…\nVols conèixer com crear esdeveniments i experiències més immersives i personalitzables per a les famílies\nVols saber com desenvolupar una estratègia de marca a través d’una experiència gamificable\nEsdeveniment exclusiu per a socis de KID’S CLUSTER.\nhttps://www.kids-cluster.com/wp-content/uploads/2022/05/20220523_Edutainment-presentacio-empreses.png 520 1330 KID'S CLUSTER https://www.kids-cluster.com/wp-content/uploads/2017/07/logoKidswp-300x147.png KID'S CLUSTER2022-05-13 10:06:312022-05-13 14:24:27Vols participar en el projecte Edutainment?\nPlataforma de Projectes KID’S: convocatorias JUNIO 2022 AEI Alpha Planet Event


COOLTUR Turisme Cultural - Empresa de turisme cultural i patrimonial\nSom Arqueòlegs i Historiadors\ni volem compartir el nostre\nconeixement amb vosaltres!\nHem creat un gran nombre de rutes\nbasades en la història i el patrimoni local\nCreiem que la Cultura és un Bé Universal!\nPer aquest motiu, la informació\nde les nostres rutes està en format obert!\nPerò si voleu, us acompanyem\ni us ho expliquem personalment!\nAmb les nostres rutes\ndescobrireu indrets relacionats\nUs explicarem la història i\nles llegendes de Bruixeria\nDescobrireu elements del\nModernisme, fora de Barcelona!\nUs mostrarem les restes\ndel Romànic que encara es conserven\nUs portarem a llocs de llegenda\nAquí hi podeu veure les rutes que tenim programades! Voleu venir amb nosaltres? Segur que us agradarà!\nRutes a la Carta!\nDemaneu-nos quina ruta voleu fer, i quin dia, i nosaltres ens adaptem a les vostres necessitats!\nFes un cop d'ull a les\nPROPERES RUTES PROGRAMADES\n28 de Setembre – Ruta Guiada de la Batalla d’Alpens\nEl proper dissabte 28 de Setembre farem la ruta guiada de La Batalla d’Alpens.\n29 de Setembre – Ruta Guiada de la Guerra Civil a Vic\nEl proper diumenge 29 de Setembre realitzarem la ruta guiada de La Guerra Civil a Vic.\nGuerra Civil a Les Preses (1936-39)\nRuta de la Guerra Civil a Les Preses (1936-39) on descobrirem com va ser la vida, i quines transformacions hi va haver, en aquest poble. A més, també podrem gaudir de la bellesa natural dels voltants d’aquest municipi.\nRuta de la Guerra Civil a Prats de Lluçanès (1936-39) on descobrirem com es va viure a Prats de Lluçanès durant la Guerra Civil. També veurem algunes restes de trinxeres que encara es conserven al poble.\nGuerra Civil a Vic (1936 – 39)\nRuta de la Guerra Civil a Vic (1936 – 39), on descobrirem com va ser la vida en aquesta ciutat, i com aquesta es va transformar, durant la Guerra. A més, també veurem com va ser l’ocupació de l’exèrcit franquista a la ciutat de Vic.\nLlegendes de Bruixes de Prats de Lluçanès\nRuta de Llegendes de Bruixes de Prats de Lluçanès, en la que podreu descobrir algunes de les llegendes de bruixes que encara es conserven en aquest municipi del Lluçanès, situat a la comarca d’Osona.\nLES DIFERENTS TIPOLOGIES\nVols estar informat de les novetats de COOLTUR?\nSubscriu-te ara a la nostra Newsletter!\nDel 5 al 14 de Juliol es celebrarà la XXV


Centric Apartment Riga Letònia - Ofertes d'hotels amb els MILLORS DESCOMPTES EN LÍNIA\nSkolas iela 19, Riga Nord, Riga, Letònia, LV-1010 - Veure al mapa\nConvenientment situat a Riga, Centric Apartment és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Centric Apartment, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Centric Apartment.


Hospitals en Osterode am harz landkreis - Directori - Llistat - Guia - Hospital - Baja sajonia - Alemanya - Hospitalsworldguide\nPàgina d'inici › Per país › Alemanya › Baja sajonia › Hospitals en osterode am harz landkreis\nHospitals en osterode am harz landkreis Baja sajonia > Alemanya\nAquí trobareu tots els Hospitals en Osterode am harz landkreis perquè pugueu contactar o presentar-vos i rebre l'atenció mèdica que necessiteu. Aquest directori conté tots els hospitals Alemanya. La salut és una de les coses més importants de la vida i si necessitem consultar alguna cosa amb un metge, millor fer-ho tan aviat com sigui possible.\nAmb quina freqüència molts dels 78253 habitants de Osterode am harz landkreis no necessitaven atenció mèdica urgent, ja sigui per la urgència de la mateixa malaltia, a causa de l'ansietat que causa un dubte sobre el seu estat de salut i que podria trobar un telèfon D'un dels Hospitals en Osterode am harz landkreis que funciona bé ... Aquí trobareu tots els telèfons d'atenció a pacients de tots els hospitals d'aquesta àrea geogràfica.\nVolem continuar proporcionant informació útil i precisa a totes les persones que necessiten saber com trobar o contactar Hospitals en Osterode am harz landkreis. Per tant, instem a tots els nostres usuaris que, en cas de trobar errors, informeu-nos-nos perquè puguem corregir-los immediatament. Pots ajudar-nos?.\nHospitals en Osterode am harz landkreis per categoria\nHospitals públics a Osterode am harz landkreis (Alemanya). Introduïu i trobeu el que necessiteu trobar. Dins de l'enllaç de cada hospital, veureu tota la informació de contacte, com ara el correu electrònic, el telèfon i l'adreça ubicats en un mapa. També veureu comentaris d'altres usuaris sobre cada centre\nUn bon hospital, que sobresurt en oferir sempre la millor atenció al pacient, guanya la seva confiança, la de la seva família, els coneguts i, a poc a poc, el seu prestigi davant els ciutadans. Si necessiteu trobar hospitals privats fiables Osterode am harz landkreis (Alemanya), cerqueu-los aquí\nHospitals en Osterode am harz landkreis per ciutat\nLlistat de hospitals pròxims a Osterode am harz landkreis\nSt Martini Krankenhaus Duderstadt- (Situat a 19.79 km)\nEvangelischen Krankenhaus Göttingen Weende- (Situat a 32.90 km)\nKlinikum Göttingen Georg August Universitat Göttingen- (Situat a 33.20 km)\n(1) Sudharz Krankenhaus Nordhausen- (Situat a 33.61 km)\nDiakonie Krankenhaus Harz- (Situat a 30.28 km)\nKrankenhaus und Sanatorium Dr Barner- (Situat a 17.42 km)\nUrologischen Klinik und Poliklinik der Georg August Universität Zu Göttingen- (Situat a 33.09 km)\nKlinik und Poliklinik für Psychiatrie und Psychotherapie Universitätsklinikum Göttingen- (Situat a 33.37 km)\nKrankenhaus Neu MariaHilf- (Situat a 33.58 km)\nKrankenhaus Neu Bethlehem- (Situat a 33.63 km)


Els clubs esportius de Lloret defensen que l'esport és segur i necessari per als joves | Nova Ràdio Lloret\nUn entrenament de futbol sala, en una fotografia d'arxiu (facebook de l'entitat esportiva).\nLa majoria de les entitats esportives es mostren dolgudes per l’aturada de, com a mínim, quinze dies.\nEls clubs i entitats esportives de Lloret de Mar defensen que l’esport és segur i es mostren dolguts per l’aturada de, com a mínim, quinze dies que ha decretat la Generalitat. La mesura va entrar en vigor el passat divendres, juntament amb restriccions en altres sectors, per intentar frenar la segona onada de contagis de la Covid-19.\nTot i que coincideixen en prioritzar la salut, assenyalen que els joves necessiten fer esport i consideren que allargar aquesta aturada perjudicarà molt les entitats. És una opinió que també es comparteix des de la Unió de Federació Esportives de Catalunya (UFEC), que ha promogut un manifest perquè es declari l’esport com a servei essencial, al qual ja s’hi han adherit diverses entitats de la vila. A més, des de la UFEC, també han presentat un recurs davant del Tribunal Superior de Justícia de Catalunya.\nA més, molts clubs de Lloret lamenten els canvis constants de mesures en tan poc temps. Recordem que, uns dies abans de l’aturada completa dels entrenaments, va entrar en vigor el toc de queda, que impedia que les entitats poguessin fer entrenaments més enllà de les nou de la nit. Això va provocar reestructuracions en els horaris dels equips, que només van durar quatre dies.\nDes del consistori, la regidora d’Esports, Anna Garcia-Castany, ha volgut donar “ànims” i agrair “la tasca que han fet els clubs en els últims mesos per adaptar-se i seguir els protocols”.\nDiferents responsables i presidents d’entitats de la vila han valorat la mesura. En el Club Hoquei Lloret, el seu president, Josua Pérez, demana “que parlin clar i diguin les coses d’inici, la marejada de la setmana passada, no té cap sentit”. Per la seva part, Eduard Coloma, president del Club de Futbol Lloret assenyala que “podem entendre que els desplaçaments es tallin, però l’esport a l’aire lliure és segur i s’ha demostrat”.\nEn el cas del director de l’Associació Blanc Blava Lloret, Quique Gonzalo, explica que “em fa por la salut dels nens, hem de trobar fórmules perquè els nens no poden perdre la forma física”.\nDes del Bàsquet Lloret, el seu president, Jordi Palacín, lamenta que “després de la feina que hem tingut ara ens diuen que no es pot entrenar, jo considero que l’esport hauria de ser una activitat essencial”. D’altra banda, Andrea Nicolás, presidenta del Club Volei Lloret, alerta que “això pot suposar la ruïna per molts clubs i no creiem que sigui la mesura correcta, els nens necessiten exercitar-se”.\nSeguim amb Josep Maria Ribera, president del Club Futbol Sala Lloret, que assegura que “l’activitat física és molt saludable pels nens, no hi ha tants contagis en l’esport com per suspendre-ho tot, però no manem nosaltres”. En el cas del Lloret Esportiu Futbol Sala, un dels seus responsables, Jaume Joseantonio, recorda que “ens vam avançar a les ordres governamentals i hores abans ja vam decidir paralitzar els entrenaments”.\nMés valoracions. L’entrenadora de l’Escola Gimnàstica Rítmica Lloret, Blanca Lloveras, assenyala que “l’esport és salut i essencial per a tots”, mentre que Olga Valls, presidenta del Club Natació Lloret, explica que “hem decidit que, durant aquests quinze dies, el club ha de seguir actiu i es faran entrenaments online en sec”. Pel que fa al Club Rem Santa Cristina, la presidenta, Anna Rosa Bou, diu que “vam refer els horaris per acabar a les nou de la nit però ens va durar quatre dies, ens hem d’anar adaptant”.\nEn el cas dels esports individuals, la tònica és la mateixa. Des del Club d’Atletisme Lloret – La Selva, el seu president, Manel Fernández, destaca que “és una notícia molt dolent, l’esport ajuda a totes les persones a conviure i fer activitat”. També en atletisme, José Luis Blanco, president de La Sansi, exposa que “l’esport ha demostrat que el nivell de contagis és pràcticament mínim, però òbviament cal frenar la pandèmia”. I en el Club Tennis Lloret, un dels seus responsables, Fernando Alejo, reconeix que “per a nosaltres ha estat un cop bastant dur, la temporada és complicada i també a l’estiu, en què treballem amb turisme”.\nDes de la Unió de Federacions Esportives de Catalunya defensen la necessitat de seguir endavant amb l’activitat esportiva. Expliquen que la taxa esportiva de contagi a l’estat espanyol és del 0,28%. També assenyalen que l’esport representa el 2,1% del Producte Interior Brut a Catalunya i que compta amb més de 80.000 treballadors de diferents àmbits i modalitats. En aquest sentit, exposen que set de cada deu professionals s’han vist afectats per un ERTO i que tres de cada deu treballadors perdran la feina. A més, alerten que prop de la meitat de les entitats catalanes es troben en perill de desaparició si l’aturada s’allarga.\nArticle anteriorS’amplia el nombre d’hores per a la cita prèvia de l’OIAC\nArticle següentLa Taula Gironina de Turisme reprèn els “Debats 2020”, aturats per la pandèmia